**DĖL ROKIŠKIO RAJONO SAVIVALDYBĖS TARYBOS 2016 M. LIEPOS 1 D. SPRENDIMO NR. TS-148 ,,DĖL ROKIŠKIO RAJONO LANKYTINŲ VIETŲ SĄRAŠO PATVIRTINIMO“ PAKEITIMO**

2018 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 straipsnio 3 dalies 9 punktu ir Lietuvos automobilių kelių direkcijos 2015-03-03 įsakymu Nr. V(E)-4 ,,Dėl Lankytinų vietų ir laikinų renginių maršrutinio orientavimo automobilių keliuose taisyklių LVMOT 15 patvirtinimo“ patvirtintų taisyklių 12.4 punktu, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės tarybos 2016 m. liepos 1 d. sprendimu Nr. TS-148 patvirtintą Rokiškio rajono lankytinų vietų sąrašą ir papildomai įrašyti:

Jūžintų seniūnija:

Tervydžių kaimo dendrologinis rinkinys, Valstybės saugomas gamtos paveldo objektas. Tervydžių k.

 Bičių lova. Tervydžių k.

 Kamajų seniūnija:

 Salų dvaro tradicinių amatų dirbtuvės. Kaštonų g. 13, Salų miestelis.

 Paminklas partizanams ir tremtiniams prie Duokiškio miestelio kapinių.

 Panemunėlio seniūnija:

 Rūpintojėlio skulptūra Lietuvos visuomenės veikėjai Marcelei Kubiliūtei atminti. Tindžiulių k.

 Stogastulpis poetei Matildai Olkinaitei atminti. Pergalės g. 2, Panemunėlio gelž. st.

 Švietėjo Jono Katelės memorialinis muziejus. J. Katelės g. 2, Panemunėlio miestelis.

 Pandėlio seniūnija:

 Paminklinis ženklas partizanų žūties vietoje. Buvusi Zablačiaus dvaro teritorija, Kavolių k.

 Kazliškio seniūnija:

 Paminklas LLKS 1949 m. Vasario 16-osios Deklaracijos signatarui Vytautui Gužui-Kardui atminti. Kazliškio mstl.

 Paminklinis ženklas LLKS 1949 m. Vasario 16-osios Deklaracijos signataro Vytauto Gužo- Kardo gimtinėje, Sičiūnų k.

 Atminimo lenta ir kryžius 1944-1945 m. žuvusiems partizanams atminti. Salagalio k.

 Koplytstulpis partizanui K. Krisiūnui (žuv.1945 m.), drožėjas L. Juozonis. Šakalių k. (įrašomas į Kazliškio sen. išbraukiamas iš Pandėlio sen.).

 Rokiškio kaimiškoji seniūnija.

 Atminimo akmuo sušaudytiems žydams atminti. Sacharos durpynas, Šeduikiškio k.

 Tipinis ženklas LLKS 1949 m. Vasario 16-osios Deklaracijos signataro L. V. Grigonio – Užpalio tėviškėje Pužonių kaime.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Aurimas Laužadis

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2016 M. LIEPOS 1 D. SPRENDIMO NR. TS-148 ,, DĖL ROKIŠKIO RAJONO LANKYTINŲ VIETŲ SĄRAŠO PATVIRTINIMO“ PAKEITIMO“ AIŠKINAMASIS RAŠTAS**

**Tarybos sprendimo projekto tikslas** – papildyti Rokiškio rajono lankytinų vietų sąrašą, patvirtintą Rokiškio rajono savivaldybės tarybos 2016 m. liepos 1 d. sprendimu Nr. TS – 148 ,, Dėl Rokiškio rajono lankytinų vietų sąrašo patvirtinimo“ naujai atsiradusiais lankytinais objektais. Patvirtintas sąrašas reikalingas dėl projektų Ūkio ministerijai teikimo.

**Šiuo metu esantis teisinis reglamentavimas.** Lietuvos Respublikos ūkio ministerijos paskelbto konkurso „Turizmo ženklinimo infrastruktūrai plėtoti“ projektų finansavimo sąlygų aprašo 18.4 punkte yra nurodyta, kad ženklinimas turi atitikti Lankytinų vietų ir laikinų renginių maršrutinio orientavimo automobilių keliuose taisykles LVMOT 15 (toliau – Taisykles), patvirtintas Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu. Šio dokumento 12 punkte yra nurodyta, kokius lankytinų vietų pavadinimus galima ženklinti. Pagal specialistų nustatytą ženklinimo poreikį, kad jis būtų patvirtintas, reikia iki projekto paraiškos pridavimo savivaldybių tarybose pasitvirtinti lankytinas vietas (Taisyklių 12.4 punktas).

**Sprendimo projekto esmė.**

Per dvejus metus nuo Rokiškio rajono lankytinų vietų sąrašo patvirtinimo radosi naujų lankytinų objektų, įprasminančių istorinius įvykius bei turistams patrauklias vietas. Rengiant į nurodytus objektus nuorodas reikia, kad objektai būtų įtraukti į lankytinų vietų sąrašą. Be to, savivaldybė galėtų teikti paraiškas Lietuvos Respublikos ūkio ministerijos paskelbtiems konkursams.

**Galimos pasekmės, priėmus siūlomą tarybos sprendimo projektą:**

**teigiamos** – rajono savivaldybė galės teikti projektus Ūkio ministerijos skelbiamiems konkursams;

**neigiamos** – nėra.

**Kokia sprendimo nauda Rokiškio rajono gyventojams.** Gyventojai ir turistai gautų informaciją apie rajono lankytinus objektus.

**Finansavimo šaltiniai ir lėšų poreikis.** Papildomos lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjas Aurimas Laužadis